तार कंपनी में नई बहाली का रास्ता बंद
{प्रबंधन ने घाटे में चल रही कंपनी को बचाने के लिए उठाया कदम
सिटीरिपोर्टर|जमशेदपुर
तारकंपनी में नई बहाली का रास्ता बंद हो गया है। अगले एक साल तक बहाली की उम्मीद नहीं है। जेम्को से 50 कर्मचारियों की तार कंपनी भेजने की तैयारी है। इनमें से कुछ को हर तीन महीने पर जेम्को से तार कंपनी भेजने की योजना है। पहले चरण में प्रबंधन ने जेम्को से दर्जनभर कर्मचारियों को भेज दिया है। प्रबंधन ने यह कदम घाटे में चल रही जेम्को को बचाने के लिए उठाया है। लेकिन प्रबंधन का यह कदम तार कंपनी के कर्मचारियों पर भारी पड़ने वाला है।
वहां कर्मचारी पुत्रों की बहाली नहीं होगी। दूसरी ओर, कंपनी के वेतन का खर्च बढ़ जाएगा। जेम्को से आए एक कर्मचारी की औसतन वेतन हर माह 35 हजार रुपए है। एक साल में एक कर्मचारी का सीटीसी तकरीबन 4 लाख है। एक दर्जन कर्मचारियों के आने से 48 लाख रुपए का खर्च सालाना बढ़ गया है। 50 कर्मचारियों के आने पर सालाना 2 करोड़ का वेतन का बोझ तार कंपनी पर बढ़ जाएगा।
पहले चरण में इनको भेजा तार कंपनी : सुशांत कुमार, राजेश कुमार, विपिन कुमार सिंह, चंद्रकेत सिंह, देवानंद शाह, प्रमोद कुमार, गौतम कुमार, शंकर तांती, पीएम राव को रॉड मिल और महेन्द्र प्रसाद, पी हुसैन अमित कुमार को वायर मिल भेजा गया।
hin_Deva hin_Deva mai_Deva hin_Deva hin_Deva awa_Deva